Karenstid betyr at forsikringen ikke dekker sykdommer som viser symptomer den første tiden etter at du kjøpte forsikringen. Hvis dekning for sykdom er en del av forsikringen, er det unntak for sykdommer som oppstår eller viser symptomer den første tiden etter at helseerklæringen er mottatt av If og en nærmere angitt tidsperiode etter at forsikringen er godkjent av If. Karenstiden er nødvendig for å fange opp sykdommer som kan være under utvikling på kjøpetidspunktet.
Livsforsikring har ingen karenstid. For andre personforsikringer er karenstiden 90 dager etter at forsikringen er godkjent. Uføreforsikring har utvidet karenstid til 1 år på utvalgte sykdommer.​
Hos oss er det ingen karenstid hvis du flytter en tilsvarende personforsikring fra et annet selskap til oss. Har du en forsikring med karenstid kan du lese mer om dette i vilkårene, som du finner på Mine sider.